NACRT
OBRAZLOŽENJE


Programom zaštite od požara i civilne zaštite za 2027. godinu utvrđuju se aktivnosti i financijska sredstva namijenjena osiguravanju i unapređenju sustava zaštite od požara, spašavanja i civilne zaštite na području Općine Vojnić.
Cilj Programa je osigurati kontinuirano funkcioniranje sustava zaštite i spašavanja, jačanje operativne spremnosti nadležnih službi te stvaranje uvjeta za učinkovito djelovanje u slučaju požara, prirodnih nepogoda, nesreća i drugih izvanrednih događaja.
Za provedbu Programa u Proračunu Općine Vojnić za 2027. godinu planirana su sredstva u ukupnom iznosu od 108.000,00 eura, raspoređena na sljedeće aktivnosti:
1. Osnovna djelatnost Dobrovoljnog vatrogasnog društva Vojnić – 95.000,00 eura
Najveći dio sredstava Programa odnosi se na financiranje rada Dobrovoljnog vatrogasnog društva Vojnić. Sredstva su namijenjena za naknade članovima DVD-a za protupožarne intervencije, redovito financiranje djelatnosti Društva, nabavu potrebne opreme te kapitalna ulaganja. Ovim sredstvima osiguravaju se uvjeti za održavanje operativne sposobnosti vatrogasaca i njihovo pravovremeno djelovanje u slučaju požara i drugih intervencija.
2. Gorska služba spašavanja – 1.500,00 eura
Sredstva su namijenjena sufinanciranju djelatnosti Hrvatske gorske službe spašavanja, koja obavlja poslove sprječavanja nesreća, spašavanja i pružanja prve medicinske pomoći na nepristupačnim područjima te u drugim izvanrednim okolnostima. Financiranjem ove aktivnosti Općina Vojnić doprinosi dostupnosti i učinkovitosti službe spašavanja na svom području.
3. Poboljšanje sustava za zaštitu od elementarnih nepogoda i uspostava centra krizne situacije – 1.500,00 eura
Planirana sredstva namijenjena su nabavi opreme potrebne za uspostavu centra za krizne situacije, s ciljem unapređenja koordinacije i organizacije aktivnosti u slučaju elementarnih nepogoda i drugih izvanrednih događaja.
4. Civilna zaštita – 10.000,00 eura
Sredstva su namijenjena za potrebe Stožera civilne zaštite, kao i za nabavu opreme potrebne za djelovanje i izvršavanje zadaća civilne zaštite. Njihovim osiguravanjem stvaraju se bolji uvjeti za pripravnost, koordinaciju i provedbu mjera zaštite i spašavanja stanovništva, materijalnih i kulturnih dobara te okoliša na području Općine Vojnić.
Financijska sredstva za navedene aktivnosti osigurana su u Proračunu Općine Vojnić za 2027. godinu iz odgovarajućih izvora financiranja.
Provedbom ovog Programa Općina Vojnić nastavlja kontinuirano ulagati u razvoj i jačanje sustava zaštite od požara i civilne zaštite, unapređenje opremljenosti operativnih snaga te povećanje sigurnosti stanovništva i imovine.
Slijedom navedenoga, predlaže se Općinskom vijeću Općine Vojnić donošenje Programa zaštite od požara i civilne zaštite za 2027. godinu.

REPUBLIKA HRVATSKA 
KARLOVAČKA ŽUPANIJA
          OPĆINA VOJNIĆ
Općinsko vijeće
KLASA: 246-01/26-01/
URBROJ: 2133-17-03-26-1
Vojnić, ______________ 2026. godine

Na temelju članka 8., 16. i 17. Zakona o sustavu civilne zaštite („Narodne novine“ NN 82/15, 118/18, 31/20, 20/21, 114/22) i na temelju Statuta Općine Vojnić („Službeni Glasnik Općine Vojnić 01/21 i 03/25), Općinsko vijeće Općine Vojnić usvojilo je na __. sjednici održanoj ____________ 2026. godine 

PROGRAM ZAŠTITE OD POŽARA I CIVILNA ZAŠTITA ZA 2027. GODINU

I. OPĆE ODREDBE
Članak 1.

	Na temelju Plana proračuna Općine Vojnić za 2027. godinu utvrđuje se Program zaštite od požara i civilna zaštita za 2027. godinu, kako slijedi:

	Aktivnost broj
	Naziv aktivnosti
	Plan 2027.
(€)

	A100001
	Osnovna djelatnost Dobrovoljno vatrogasno društvo
	95.000,00

	
	Naknada članovima DVD-a za protupožarne intervencije
	20.000,00

	
	Tekuće donacije Dobrovoljno vatrogasno društvo
	50.000,00

	
	Tekuće donacije – DVD za opremu
	10.000,00

	
	Kapitalne donacije Dobrovoljno vatrogasno društvo
	15.000,00

	Izvor
	Opći prihodi i primici
	

	A100002
	Gorska služba spašavanja
	1.500,00

	
	Tekuće donacije – Hrvatska gorska služba spašavanja
	1.500,00

	Izvor
	Opći prihodi i primici
	

	A100003
	Poboljšanje sustava za zaštitu od elementarnih nepogoda i uspostava centra krizne situacije
	1.500,00

	
	Uspostava centra za krizne situacije – nabava opreme
	1.500,00

	Izvor
	Opći prihodi i primici
	

	A100004
	Civilna zaštita
	10.000,00

	
	Civilna zaštita - potrebe stožera
	6.650,00

	
	Kapitalna donacija za nabavu opreme – civilna zaštita
	3.350,00

	Izvor
	Pomoći iz državnog proračuna – ostalo 
	

	
	SVEUKUPNO
	108.000,00




Članak 2.

	Osnovna djelatnost DVD-a Vojnić utvrđena je u ukupnom iznosu od 95.000,00 eura, a sastoji se od:
a) Naknada članovima DVD-a za protupožarne intervencije,
b) Tekuće donacije DVD-a,
c) Tekuće donacije DVD-a za opremu te
d) Kapitalne donacije DVD-u.
Iste će se financirati iz Proračuna Općine Vojnić za 2027. godinu.

Članak 3.
Hrvatska gorska služba spašavanja je nacionalna, dobrovoljna, stručna, humanitarna i nestranačka udruga javnog značaja. Osnovni ciljevi HGSS-a su:
· Sprječavanje nesreća
· Spašavanje i pružanje prve medicinske pomoći u planini i drugim nepristupačnim područjima i u izvanrednim okolnostima.
Kroz ovaj Program utvrđuje se iznos od 1.500,00 eura te će se isti financirati iz Proračuna Općine Vojnić za 2027. godinu.

Članak 4.
Aktivnost Poboljšanje sustava za zaštitu od elementarnih nepogoda i uspostava centra krizne situacije utvrđena je u iznosu od 1.500,00 eura, te će se ista financirati iz Proračuna Općine Vojnić za 2027. godinu.

Članak 5.
Aktivnost Civilna zaštita utvrđena je u iznosu od 10.000,00 eura, te će se ista financirati iz  Pomoći državnog proračuna za 2027. godinu.






IV. ZAVRŠNE ODREDBE

Članak 6.

Ovaj Program stupa na snagu osmog dana od dana objave u „Službenom Glasniku Općine Vojnić“, a primjenjuje se od 1. siječnja 2027. godine.

